id int64 1 1.35M | categories stringclasses 292
values | title stringlengths 4 90 | context stringlengths 1 8.39k |
|---|---|---|---|
26,801 | Uncategorized | ကာလာမသုတ် အနှစ်ချုပ် | သို့သော် ဒီကနေ့ခေတ် ဆဋ္ဌသံဂါယနာ ပါဠိတော်မှာ နာမည်တပ်ထားတာက ကေသမုတ္တိသုတ်လို့ နာမည်တပ်ထားတယ်။ |
26,802 | Uncategorized | ကာလာမသုတ် အနှစ်ချုပ် | နိဂုံးရွာနာမည်က ကေသမုတ္တ၊ ဘာဖြစ်လို့ ကေသမုတ္တိနာမည်နဲ့ သုံးရသလဲဆိုတဲ့အခါမှာ ကာလာမ လူမျိုးတွေကို ရည်ညွှန်းတဲ့အခါ ကေသမုတ္တိယာ ကာလာမာ-ကေသမုတ္တနိဂုံးမှာနေတဲ့ ကာလာမလူမျိုးတွေ၊ တခြားနေရာမှာနေတဲ့ ကာလာမလူမျိုးတွေက ရှိကောင်းရှိနိုင်သေးတာကိုး။ |
26,803 | Uncategorized | ကာလာမသုတ် အနှစ်ချုပ် | (ဒီနေရာ အရင်က ရှမ်းဝိုင်းဆိုတာ ရှမ်းတွေနေတာ ဖြစ်လိမ့်မယ်။ |
26,804 | Uncategorized | ကာလာမသုတ် အနှစ်ချုပ် | အခုတော့ ရှမ်းတွေ မရှိတော့ဘူးနဲ့တူတယ်၊ ရှေးကတော့ ယိုးဒယားစျေးဆိုလည်း ယိုးဒယားတွေ နေခဲ့တဲ့နေရာ ဖြစ်လောက်တယ်၊ ဘုရင်တွေလက်ထက်က အကွက်ချပြီးတော့ ထားလေ့ရှိတာကိုး။ |
26,805 | Uncategorized | ကာလာမသုတ် အနှစ်ချုပ် | တဖြည်းဖြည်း ယိုးဒယားကလည်း ဗမာဖြစ်သွား၊ ရှမ်းကလည်း ဗမာဖြစ်သွား၊ တောင်မြို့အမရပူရမှာဆိုရင်လည်း ကသည်းတို့ဘာတို့ ရှိသေးတယ်။ |
26,806 | Uncategorized | ကာလာမသုတ် အနှစ်ချုပ် | ဒီနားလေးတောင် ကသည်းဝင်းတို့ ဘာတို့ ရှိသေးတယ်။ |
26,807 | Uncategorized | ကာလာမသုတ် အနှစ်ချုပ် | ကသည်းဆိုတာ မဏိပူရိတွေကို ခေါ်တာပေါ့။ |
26,808 | Uncategorized | ကာလာမသုတ် အနှစ်ချုပ် | သူတို့ကလည်း တဖြည်းဖြည်း များရာနောက် လိုက်သွားပြီးတော့ ဗမာတွေဖြစ်ကုန်တော့ ကသည်းဆိုတာ ပျောက်သွားကြတယ်။ |
26,809 | Uncategorized | ကာလာမသုတ် အနှစ်ချုပ် | ဒီလိုပဲဖြစ်မှာပေါ့နော်၊ သဘာဝတရားကြီးရဲ့ ပြောင်းလဲမှု။ |
26,810 | Uncategorized | ကာလာမသုတ် အနှစ်ချုပ် | ) အဲဒီမှာလည်း ကာလာမလူမျိုးတွေက ကေသမုတ္တမှာနေတဲ့ ကာလာမလူမျိုးတွေကို ပါဠိစာပေနဲ့ ကေသမုတ္တိယာ ကာလာမာ-ကေသမုတ္တနိဂုံးရွာမှာနေကြတဲ့ ကာလာမအမျိုးသားတွေလို့ အဲဒီသုံးတဲ့စကားလုံးကိုကြည့်ပြီး ကေသမုတ္တိယသုတ်လို့ နာမည်ပေးရာကနေပြီးတော့ ယ,ဖြုတ်ပြီးတော့ ကေသမုတ္တိလို့ ဒီလိုခေါ်လာတာ ဖြစ်တယ်၊ |
26,811 | Uncategorized | ကာလာမသုတ် အနှစ်ချုပ် | အမည်နာမဆိုတာ တစ်ခါတစ်ရံ အကြောင်းတစ်ခုခုကို အစွဲပြုပြီးတော့ ပေးထားတာ၊ ဒါက အဓိကမဟုတ်ဘူး။ |
26,812 | Uncategorized | ကာလာမသုတ် အနှစ်ချုပ် | ကဲ ဒီသုတ္တန်မှာ မြတ်စွာဘုရားဆီ လာရောက်ပြီးတော့ တရားနာတဲ့ ပုဂ္ဂိုလ်တွေက ကာလာမ လူမျိုးတွေ၊ ဟောကြားတဲ့ဒေသက ကေသမုတ္တနိဂုံးလို့ ဒီလောက်ပဲသိရတယ်။ |
26,813 | Uncategorized | ကာလာမသုတ် အနှစ်ချုပ် | မြတ်စွာဘုရားသခင် ကိုယ်တော်မြတ်ဟာ ကာသိနဲ့ ကောသလတိုင်းနှစ်ခုထဲမှာ ကောသလတိုင်းကို ဒေသစာရီကြွတယ်။ |
26,814 | Uncategorized | ကာလာမသုတ် အနှစ်ချုပ် | ကြွချီတဲ့အခါမှာ ကေသမုတ္တဆိုတဲ့ နိဂုံးရွာကိုရောက်တယ်။ |
26,815 | Uncategorized | ကာလာမသုတ် အနှစ်ချုပ် | ဘုရားရောက်လာတယ်ဆိုရင်ပဲ သတင်းပြန့်သွားတယ်၊ မြတ်စွာဘုရားက အင်မတန်မှ ဂုဏ်သတင်းကြီးတာကိုး။ |
26,816 | Uncategorized | ကာလာမသုတ် အနှစ်ချုပ် | ဘုရားကို ဗုဒ္ဓဘာသာဟုတ်သူရော မဟုတ်သူရော မြို့ရွာမှာရှိကြတဲ့ ပုဂ္ဂိုလ်တွေက အုတ်အော်သောင်းနင်း လာပြီးတွေ့ကြတယ်။ |
26,817 | Uncategorized | ကာလာမသုတ် အနှစ်ချုပ် | ကျော်ကြားထင်ရှားတဲ့ ဘာသာရေးခေါင်းဆောင်တစ်ဦးဖြစ်တဲ့ မြတ်စွာဘုရား ကြွလာတယ်ဆို အဲဒီခေတ်က ဂုဏ်သတင်း အင်မတန်ကြီးတော့ လာရောက်ပြီးတော့ မမြင်ဖူးလို့ ကြည့်ချင်တဲ့လူလည်းပါတယ်၊ လူမျိုးစုံပဲ၊ ဒီကနေ့ခေတ်လိုပဲပေါ့၊ ဒါကတော့ မဆန်းဘူး၊ ထူးဆန်းပြီးတော့ မမြင်ဖူးလို့ လာကြည့်တယ်။ |
26,818 | Uncategorized | ကာလာမသုတ် အနှစ်ချုပ် | အဲဒီလို မြတ်စွာဘုရား ကေသမုတ္တနိဂုံးရောက်တဲ့အခါ ကေသမုတ္တမှာ အများစုဖြစ်တဲ့ ကာလာမလူမျိုးတွေဟာ ဘုရားကို လာပြီးတွေ့ကြတယ်။ |
26,819 | Uncategorized | ကာလာမသုတ် အနှစ်ချုပ် | အားလုံးဟာ ဗုဒ္ဓဘာသာဝင်တွေချည်း မဟုတ်ဘူး၊ ဘုရားကိုကြည်ညိုတဲ့ပုဂ္ဂိုလ်တွေချည်း မဟုတ်ဘူး၊ လာရောက်ပြီးတော့ တွေ့ကြတဲ့အခါမှာ ဘုရားကို ကြည်ညိုရင်းစွဲရှိကြတဲ့ပုဂ္ဂိုလ်တွေက ဘုရားရှေ့ရောက်တဲ့အခါမှာ အရိုအသေဦးညွှတ်လို့ ရှိခိုးဝပ်ချပြီး မြတ်စွာဘုရားပြောမယ့်စကား၊ ဟောကြားတဲ့တရားကို နားစွင့်ပြီး ထိုင်နေကြတယ်။ |
26,820 | Uncategorized | ကာလာမသုတ် အနှစ်ချုပ် | မြတ်စွာဘုရားကြွလာရင်တော့ တရားဟောမှာပဲ၊ ဟောတဲ့တရားကို တို့နာခွင့်ရအောင်ဆိုပြီး လာတဲ့ပုဂ္ဂိုလ်တွေက တရိုတသေရှိခိုးဦးချပြီးတော့ မြတ်စွာဘုရားရှေ့မှာနေကြတယ်၊ ထိုင်နေကြတယ်။ |
26,821 | Uncategorized | ကာလာမသုတ် အနှစ်ချုပ် | နောက်ပုဂ္ဂိုလ်တစ်စုက မြတ်စွာဘုရားထံလာပြီး ကိုယ့်ဆီရောက်လာတဲ့ ဧည့်သည်တစ်ယောက်ကို လာရောက်တွေ့ဆုံတဲ့သဘောပဲ။ |
26,822 | Uncategorized | ကာလာမသုတ် အနှစ်ချုပ် | ကျန်းမာကြောင်း၊ ချမ်းသာကြောင်း၊ ဘယ်ကကြွလာသလဲ၊ ခရီးရောပန်းသလား စသဖြင့်ပေါ့လေ၊ ယဉ်ကျေးသိမ်မွေ့တဲ့ လောကပျုငှာသဘောမျိုး မြတ်စွာဘုရားကို လာပြီးနှုတ်ဆက်ကြတယ်။ |
26,823 | Uncategorized | ကာလာမသုတ် အနှစ်ချုပ် | တွေ့ဆုံနှုတ်ဆက်ကြတဲ့ ပုဂ္ဂိုလ်က တစ်စု၊ အဲဒီပုဂ္ဂိုလ်တွေက ဘုရားကိုဝပ်ချတာမဟုတ်ဘူး။ |
26,824 | Uncategorized | ကာလာမသုတ် အနှစ်ချုပ် | နောက်တစ်စုက ဘာလုပ်သလဲဆိုရင် မြတ်စွာဘုရားဆီကို လာပြီးတော့ လက်အုပ်ကလေးချီပြီး ထိုင်နေကြတယ်၊ ရှိခိုးဝပ်ချတာ သူတို့က မလုပ်ဘူး၊ လက်အုပ်တော့ ချီထားကြတယ်။ |
26,825 | Uncategorized | ကာလာမသုတ် အနှစ်ချုပ် | အဲဒီပုဂ္ဂိုလ်တွေက ဘယ်လိုပုဂ္ဂိုလ်တွေလည်းဆိုရင် ဘာသာရေးမှာ မည်သည့်ဘာသာရယ်လို့ ဟုတ်တိပတ်တိ မကိုးကွယ်ကြတဲ့ ပုဂ္ဂိုလ်မျိုးတွေ၊ ကြားနေသမားတွေလို့ ပြောရမယ်၊ သူတို့က အကြံနဲ့လက်အုပ်ချီတဲ့ ပုဂ္ဂိုလ်မျိုးတွေ၊ တခြားဘာသာဝင်တွေရဲ့ပြစ်တင်ကဲ့ရဲ့မှုကိုလည်း သူတို့ကြောက်ကြတယ်၊ ဗုဒ္ဓဘာသာဝင်လို့လည်း နာမည်မခံရဲဘူးပေါ့၊ ဘုရားကိုမလေးစားလို့ ... |
26,826 | Uncategorized | ကာလာမသုတ် အနှစ်ချုပ် | တခြားဘာသာဝင်တွေက “မင်းတို့ ဘာဖြစ်လို့ ဂေါတမဗုဒ္ဓကို ရှိခိုးရတာလဲ” ဆိုရင် “လက်အုပ်ချီတာ ရှိခိုးတာမှ မဟုတ်တာ”။ |
26,827 | Uncategorized | ကာလာမသုတ် အနှစ်ချုပ် | အဲဒီလိုစိတ်ကူးနဲ့ လက်အုပ်ချီထိုင်နေတဲ့ ပုဂ္ဂိုလ်တွေကလည်း အဲဒီအထဲမှာ တစ်စုပါလာကြတယ်၊ ဒါကြောင့်မို့ လူမျိုးစုံလို့ပြောတာ။ |
26,828 | Uncategorized | ကာလာမသုတ် အနှစ်ချုပ် | နောက်တစ်စုကတော့ ဘာလုပ်တုန်းဆိုရင် ဘုရားအနီး မရောက်ရောက်အောင် ရှေ့တိုးလာပြီး “တပည့်တော်ရဲ့အနွယ်က ဘယ်သူပါဘုရား၊ နာမည်က ဘယ်သူပါဘုရား” နဲ့ လူကြားထဲမှာ ကျယ်ကျယ်ကျယ်ကျယ်နဲ့ လျှောက်ကြတယ်။ |
26,829 | Uncategorized | ကာလာမသုတ် အနှစ်ချုပ် | ကိုယ့်ဂုဏ်ကိုယ် ဖော်ထုတ်ပြီးလျှောက်ကြတယ်။ |
26,830 | Uncategorized | ကာလာမသုတ် အနှစ်ချုပ် | အဲဒီပုဂ္ဂိုလ်တွေက လူစုလူဝေးအခွင့်အရေးယူကြတာပေါ့။ |
26,831 | Uncategorized | ကာလာမသုတ် အနှစ်ချုပ် | လူထုပရိသတ် စုရုံးပြီးနေတဲ့အချိန် သူဘယ်သူပါသိအောင်လို့။ |
26,832 | Uncategorized | ကာလာမသုတ် အနှစ်ချုပ် | ခုခေတ်စကားနဲ့ပြောရရင် မဏ္ဍပ်တိုင်တက်တဲ့ ပုဂ္ဂိုလ်တွေပါ၊ သူဟာ ဘယ်သူပါ၊ တစ်ချိန်တုန်းက သူတို့ဟာ ထင်ရှားချင် ထင်ရှားခဲ့မယ်၊ အဲဒီအချိန်မှာ တိမ်မြုပ်နေတယ်၊ လူက သိပ်ပြီးတော့ မသိကြဘူး။ |
26,833 | Uncategorized | ကာလာမသုတ် အနှစ်ချုပ် | မသိတာကို လူသိစေချင်လို့၊ ထင်ပေါ်ကျော်ကြားချင်လို့ ဘုရားရှေ့မှာ သူတို့ကလျှောက်ကြတယ်၊ “တပည့်တော်က ဘယ်အမျိုးအနွယ်ကပါ၊ တပည့်တော်ရဲ့နာမည်က ဘယ်သူပါ” ဆိုပြီး လူကြားထဲမှာ လူသိထင်ရှားဖြစ်အောင် ကြိုးစားကြတဲ့ ပုဂ္ဂိုလ်မျိုးတွေလည်းပါတယ်။ |
26,834 | Uncategorized | ကာလာမသုတ် အနှစ်ချုပ် | အဲဒီထဲမှာ နောက်ဆုံးတစ်စုကတော့ မြတ်စွာဘုရားဆီရောက်ပြီး ကျန်းမာကြောင်း ချမ်းသာကြောင်း မမေးဘူး၊ ငုတ်တုတ်ထိုင်နေတဲ့ သူတစ်စုကလည်း ပါသေးတယ်။ |
26,835 | Uncategorized | ကာလာမသုတ် အနှစ်ချုပ် | မြတ်စွာဘုရားကြွလာလို့ လာရောက်တွေ့ဆုံကြတဲ့ ပုဂ္ဂိုလ်တွေဟာ အဲဒီလို ငါးမျိုးရှိတယ်။ |
26,836 | Uncategorized | ကာလာမသုတ် အနှစ်ချုပ် | ဒီလို မြတ်စွာဘုရားကို လာရောက်တွေ့ဆုံကြတဲ့ ပရိသတ်တွေထဲမှာ ခေါင်းဆောင်ပြီးလာတဲ့ ကာလာမအမျိုးသားတွေက မြတ်စွာဘုရားကို လျှောက်တယ်။ |
26,837 | Uncategorized | ကာလာမသုတ် အနှစ်ချုပ် | “အရှင်ဘုရားတဲ့၊ တပည့်တော်တို့ဆီ သမဏ၊ ဗြဟ္မဏတွေ ဘာသာရေးဆရာတွေ ရောက်ရောက်လာကြတယ်” တဲ့။ |
26,838 | Uncategorized | ကာလာမသုတ် အနှစ်ချုပ် | (ရောက်မှာပေါ့၊ ကေသမုတ္တဆိုတဲ့ နိဂုံးကြီးက ပါဠိတော်မှာတော့ဖော်ပြမထားပေမယ့် အဋ္ဌကထာကနေပြီးတော့ ဒီနိဂုံးရွာကြီးက ဘယ်နေရာမှာရှိတယ်ဆိုတဲ့ Location ကိုဖော်ပြထားတာရှိတယ်။ |
26,839 | Uncategorized | ကာလာမသုတ် အနှစ်ချုပ် | ) တောကြီးတစ်ခုကို ဖြတ်သန်းသွားမယ့်အဝမှာ ကေသမုတ္တနိဂုံးရွာကြီးက ရှိတာ၊ တောအုပ်ကြီးတစ်ခု ဖြတ်ရတော့မယ်ဆိုရင် အဲဒီရွာမှာ စခန်းချရတယ်၊ ရိက္ခာတွေဘာတွေ ဖြည့်တင်းပြီးတော့မှ ဟိုဘက်တောကြီးကို ဖြတ်ရတယ်။ |
26,840 | Uncategorized | ကာလာမသုတ် အနှစ်ချုပ် | တောကြီးကိုဖြတ်သန်းလာတဲ့ပုဂ္ဂိုလ်တွေကလည်း ကေသမုတ္တမှာ စခန်းချပြီးမှ ရှေ့ခရီးဆက်ကြတယ်။ |
26,841 | Uncategorized | ကာလာမသုတ် အနှစ်ချုပ် | အဲဒီတော့ စခန်း အင်မတန်မှ ကောင်းတဲ့နေရာလို့ ဒီလိုပြောရမယ်။ |
26,842 | Uncategorized | ကာလာမသုတ် အနှစ်ချုပ် | အခုခေတ်အမြင်နဲ့တော့ မကြည့်နဲ့ပေါ့။ |
26,843 | Uncategorized | ကာလာမသုတ် အနှစ်ချုပ် | ရှေးတုန်းကတော့ ဆင်နဲ့ မြင်းနဲ့ ဒီလိုသွားချင်သွားကြမယ်၊ ရထားနဲ့ လှည်းနဲ့ သွားကြတယ်၊ အခုလို ကားနဲ့ မြန်မြန်ဆန်ဆန် သွားလို့မရဘူး၊ ကုန်းကြောင်းသွားတာရှိမယ်၊ အဲဒီလိုသွားတဲ့ပုဂ္ဂိုလ်တွေက တောအုပ်ကြီးတစ်ခုကို ဖြတ်ရတယ်ဆိုရင် အစာရေစာတို့ အန္တရာယ်တို့ ကာကွယ်မှုတွေ ပြင်ဆင်ပြီးတော့မှသွားကြရတာ။ |
26,844 | Uncategorized | ကာလာမသုတ် အနှစ်ချုပ် | ဘာသာရေးတရား ဟောပြောတဲ့ ပုဂ္ဂိုလ်တွေ၊ ဘာသာအယူဝါဒများပြားလှတဲ့ ခေတ်အခါကာလမှာ ဘာသာရေးအယူအဆရှိတဲ့ ပုဂ္ဂိုလ်တွေအားလုံးကို သမဏ၊ ဗြဟ္မဏလို့ သမဏဂိုဏ်းနဲ့ ဗြဟ္မဏဂိုဏ်း၊ အိန္ဒိယမှာထွန်းကားခဲ့တဲ့ ဘာသာဂိုဏ်းနှစ်ခုကို ဦးတည်ပြီးတော့ပြောတာ။ |
26,845 | Uncategorized | ကာလာမသုတ် အနှစ်ချုပ် | သူတို့ကလည်း ရောက်လာလို့ရှိရင် ကေသမုတ္တဆိုတဲ့ နိဂုံးရွာမှာ စခန်းချပြီးမှ တောအုပ်ကြီးကို ဖြတ်တယ်။ |
26,846 | Uncategorized | ကာလာမသုတ် အနှစ်ချုပ် | တောအုပ်ကြီး ဖြတ်လာတဲ့ ဘာသာရေးသမားတွေကလည်းပဲ တောအုပ်ကြီး ဖြတ်သန်းလာလို့ ပင်ပန်းလာတော့ ကေသမုတ္တမှာပဲ စခန်းချကြတယ်။ |
26,847 | Uncategorized | ကာလာမသုတ် အနှစ်ချုပ် | စခန်းချပြီးတော့ ဘာလုပ်တုန်းဆို တရားဟောကြတာပေါ့။ |
26,848 | Uncategorized | ကာလာမသုတ် အနှစ်ချုပ် | ကိုယ့်အယူဝါဒကိုကိုယ် ဟောပြောသွားကြတယ်။ |
26,849 | Uncategorized | ကာလာမသုတ် အနှစ်ချုပ် | အဲဒီဟောပြောတဲ့အခါမှာ တစ်ဦးနဲ့တစ်ဦးက အင်မတန်မှ ဆန့်ကျင်တဲ့အကြောင်းတွေ ဟောကြတယ်။ |
26,850 | Uncategorized | ကာလာမသုတ် အနှစ်ချုပ် | တချို့ ဘာသာရေးဆရာတွေ ဟောသွားကြတယ် “တမလွန်လောကဆိုတာမရှိပါဘူး၊ သေပြီးတာပဲ၊ သေပြီးတဲ့နောက်မှာ ဘာမှမရှိဘူး၊ ကုသိုလ်ကံ အကုသိုလ်ကံရဲ့ အကျိုးတရားဆိုတာလည်းမရှိဘူး“တဲ့၊ အားလုံးကို ကံ ကံ၏အကျိုးကို ငြင်းပယ်ပြီးတော့ ဟောပြောသွားတဲ့ပုဂ္ဂိုလ်တွေလည်းရှိတယ်။ |
26,851 | Uncategorized | ကာလာမသုတ် အနှစ်ချုပ် | တချို့ပုဂ္ဂိုလ်တွေကျတော့ “အကုသိုလ်ဆိုတာ ရှိမှ မရှိတာ။ |
26,852 | Uncategorized | ကာလာမသုတ် အနှစ်ချုပ် | မရှိသည့်အတွက်ကြောင့် အကုသိုလ်လုပ်လို့ မရဘူး” တဲ့၊ အကုသိုလ်ဆိုတာ မရှိသည့်အတွက် လုပ်လည်းမရဘူး၊ ဒီလိုဟောပြောသွားတဲ့ ပုဂ္ဂိုလ်တွေလည်းရှိတယ်။ |
26,853 | Uncategorized | ကာလာမသုတ် အနှစ်ချုပ် | နောက်အုပ်စုတစ်ခု လာတဲ့အခါကျတော့ “တမလွန်လောကဆိုတာ ရှိတယ်၊ ကုသိုလ်ကံဆိုတာလည်းလုပ်လို့ရတယ်၊ အကျိုးတရားဆိုတာလည်း ရှိတယ်” လို့ ဟောပြောပြီးသွားကြတယ်။ |
26,854 | Uncategorized | ကာလာမသုတ် အနှစ်ချုပ် | အဲဒီတော့ ကေသမုတ္တက လူတွေက ဘာသာတရားတွေ အမျိုးမျိုးနာနေရတဲ့အခါ သူတို့မှာ ဘာဖြစ်လဲဆို သံသယတွေ ဖြစ်ပွားတာပေါ့။ |
26,855 | Uncategorized | ကာလာမသုတ် အနှစ်ချုပ် | အယူဝါဒချင်း မတူတဲ့ပုဂ္ဂိုလ်တွေက ဟိုကတစ်မျိုးပြောသွားလိုက်၊ ဒီကတစ်မျိုးပြောသွားလိုက်ဆိုတော့ ဒါကဖြစ်တတ်တယ်၊ ဒီ့ပြင်ဟာ မပြောနဲ့၊ တစ်ခါတစ်ရံ ဒီဗုဒ္ဓရဲ့တရားတော်ကို ဟောတာသည်ပင်လျှင် တစ်ပါးကတစ်မျိုးဟောသွားရင် နောက်တစ်ပါးကတစ်မျိုးဟောလို့ရှိရင် သံသယဖြစ်ကြတာ ရှိသေးတာပဲလေ။ |
26,856 | Uncategorized | ကာလာမသုတ် အနှစ်ချုပ် | သူတို့ကျတော့ လုံးဝဆန့်ကျင်တဲ့ အယူဝါဒတွေကို ဟောပြောသွားတာ။ |
26,857 | Uncategorized | ကာလာမသုတ် အနှစ်ချုပ် | အဲဒီတော့ ကေသမုတ္တမှာနေတဲ့ ကာလာမအမျိုးသားတွေက မြတ်စွာဘုရားနဲ့တွေ့တဲ့အခါ လျှောက်ကြတယ် “အရှင်ဘုရား၊ တပည့်တော်တို့ ကေသမုတ္တမှာ သမဏ၊ ဗြဟ္မဏတွေရောက်ရောက်လာကြတယ်ဘုရား၊ လာသမျှပုဂ္ဂိုလ်တွေဟာ ကိုယ့်ဝါဒကောင်းကြောင်းပြောပြီး သူများဝါဒကို ရှုံ့ချပြီးပြောဆိုသွားကြတာချည်းပဲ၊ နောက်တစ်စုကလာပြန်လဲ ဒီလိုပဲ ကိုယ့်ဝါဒအကောင်းပြော ကိုယ့်ဟာအမ... |
26,858 | Uncategorized | ကာလာမသုတ် အနှစ်ချုပ် | ဒါ ဒီသုတ္တန်စတင်ဖြစ်ပေါ်လာခြင်းအကြောင်းရင်းပဲ။ |
26,859 | Uncategorized | ကာလာမသုတ် အနှစ်ချုပ် | ဒီနေရာမှာ မြတ်စွာဘုရားရဲ့ Technigue ပေါ့၊ ဟောပြောမှုမှာ မြတ်စွာဘုရားက အလွန်လိမ္မာကျွမ်းကျင်တယ်၊ ပုဂ္ဂိုလ်တွေရဲ့အနေအထားကို ကြည့်တယ်၊ အခုဒီ ကာလာမဆိုတဲ့လူမျိုးတွေဟာ သံသယဖြစ်နေတဲ့လူတွေ၊ မြတ်စွာဘုရားက အကယ်၍သာ “သူတို့ပြောတာတစ်ခုမှ မမှန်ဘူး၊ ငါပြောတာ မှတ်ကြ” လို့ပြောလို့ရှိရင် သံသယပိုဖြစ်သွားမှာ သေချာတယ်။ |
26,860 | Uncategorized | ကာလာမသုတ် အနှစ်ချုပ် | လာပြန်ပြီ၊ ဂေါတမဗုဒ္ဓကလည်း သူ့ဟာပဲမှန်တယ်၊ ကျန်တာတွေအမှားလို့ ပြောသွားပြန်ပြီ။ |
26,861 | Uncategorized | ကာလာမသုတ် အနှစ်ချုပ် | ဒီလိုပဲ ဖြစ်ကျန်ခဲ့မှာ၊ သံသယရှင်းမှာမဟုတ်ဘူး။ |
26,862 | Uncategorized | ကာလာမသုတ် အနှစ်ချုပ် | အဲဒီတော့ မြတ်စွာဘုရားရဲ့ Technigue က အင်မတန်မှ ကောင်းတယ်၊ မြတ်စွာဘုရားက ဘာပြောလိုက်တုန်းဆို ဒါ အလွန်မှတ်သားစရာကောင်းတယ်။ |
26,863 | Uncategorized | ကာလာမသုတ် အနှစ်ချုပ် | “အေး၊ ဟုတ်တယ်ပေါ့၊ မင်းတို့ဟာ သံသယဖြစ်ထိုက်တဲ့နေရာဖြစ်တာပေါ့၊ ဘယ်သူမှားတယ်၊ ဘယ်သူမှန်တယ်ဆိုတာ သိဖို့ခက်တာပဲ၊ ဟိုကတစ်မျိုးပြော ဒီကတစ်မျိုးပြောဆိုတော့ မင်းတို့ သံသယဖြစ်ထိုက်ပါတယ်၊ ဖြစ်ထိုက်တဲ့နေရာဖြစ်တာပါ” တဲ့။ |
26,864 | Uncategorized | ကာလာမသုတ် အနှစ်ချုပ် | ဒီလိုပြောလိုက်တော့ သူတို့ကျေနပ်သွားတာပေါ့၊ ဟုတ်တယ် သံသယဖြစ်ထိုက်တဲ့နေရာဖြစ်တာတဲ့၊ အဲဒီသံသယပျောက်ဖို့ ကိုယ်ပိုင်ဉာဏ်နဲ့ ဆုံးဖြတ်နိုင်အောင် မြတ်စွာဘုရားက ဒီသုတ္တန်မှာ သွန်သင်ဆုံးမသွားတယ်။ |
26,865 | Uncategorized | ကာလာမသုတ် အနှစ်ချုပ် | အဲဒီတော့ ကိုယ်တိုင်က ဗုဒ္ဓဘာသာဝင်ဖြစ်နေလင့်ကစား တစ်ခါတစ်ရံ သံသယဖြစ်စရာလေးတွေ ကြုံလာလို့ရှိရင် ကြည့်၊ မြတ်စွာဘုရားရဲ့ ဒီသုတ္တန်အဆုံးအမဟာ အင်မတန်မှ တန်ဖိုးရှိတယ်၊ ကိုယ့်ဘဝရဲ့ guide line အဖြစ် အသုံးချလို့ရတယ်။ |
26,866 | Uncategorized | ကာလာမသုတ် အနှစ်ချုပ် | မြတ်စွာဘုရားဟာ ပြောရမယ်ဆိုရင် လက်တွေ့သမား၊ ရှေးအကြောင်းတရားတွေကိုလည်း မပယ်ဘူး၊ ပစ္စုပ္ပန်အကြောင်းတရားကိုလည်း လက်ခံတယ်၊ အကြောင်းကို တစ်ခုတည်းလို့ မယူဆဘူး၊ အစစ်အမှန်ကို သိထားတဲ့ပုဂ္ဂိုလ်ဖြစ်သည့်အတွက် အကြောင်းဖြစ်သင့်လို့ရှိရင် အတိတ်ကဟာပဲဖြစ်ဖြစ်၊ ပစ္စုပ္ပန်ဖြစ်ဖြစ် လက်ခံတယ်။ |
26,867 | Uncategorized | ကာလာမသုတ် အနှစ်ချုပ် | တချို့ကျတော့ အတိတ်အကြောင်းအရာတွေငြင်းပယ်ပြီး ပစ္စုပ္ပန်အကြောင်းတစ်မျိုးတည်းလက်ခံတယ်၊ တချို့ကျတော့ ပစ္စုပ္ပန်အကြောင်းကို ငြင်းပယ်ပြီး အတိတ်အကြောင်းတစ်မျိုးတည်းပဲ လက်ခံတယ်၊ အဲဒါကျတော့ ဘယ်မှန်မလဲ၊ မြတ်စွာဘုရားက အဲဒီလိုမဟုတ်ဘူး၊ အတိတ်အကြောင်းဆိုတာလည်း ဖြစ်သင့်တဲ့အကြောင်းကို လက်ခံတယ်၊ ပစ္စုပ္ပန်အကြောင်းကိုလည်း ထည့်သွင်းစဉ်း... |
26,868 | Uncategorized | ကာလာမသုတ် အနှစ်ချုပ် | ဆိုပါစို့ ဥပမာ အအေးမိလို့ နှာစေးတာကို ကံကြောင့် ငါနှာစေးတာလို့ပြောရင် မှန်ပါ့မလား၊ သို့သော် ကံမပါဘူးလားဆိုတော့ ကံဆိုတာ အဝေးကြီး၊ ကံရှိလို့ လူဖြစ်လာတယ်၊ လူဖြစ်တော့ အအေးပတ်တဲ့နေရာရောက်လာတော့ အအေးပတ်တာပေါ့။ |
26,869 | Uncategorized | ကာလာမသုတ် အနှစ်ချုပ် | အဲဒီတော့ အအေးမိတယ်ဆိုတာ ပစ္စုပ္ပန်အကြောင်းတစ်ခုတည်းကို မပြောဘူး၊ ပစ္စုပ္ပန် လက်တွေ့မြင်ရတဲ့အကြောင်းကို လက်ခံတယ်၊ ထည့်သွင်းစဉ်းစားတယ်ပေါ့။ |
26,870 | Uncategorized | ကာလာမသုတ် အနှစ်ချုပ် | တစ်ခုတည်းကို မပြောရဘူး၊ ဒါကြောင့်မို့ အကြောင်းတရားဆိုတာ အမျိုးမျိုးရှိတယ်၊ များစွာသော အကြောင်းတရားတွေကို နားလည်မယ်ဆိုရင် ကိုယ့်ဘဝကိုယ်ရပ်တည်ဖို့အတွက် ကိုယ့်သွားရမယ့် လျှောက်လှမ်းရမယ့် လမ်းခရီးဟာ ဖြောင့်တန်းတယ်ပေါ့။ |
26,871 | Uncategorized | ကာလာမသုတ် အနှစ်ချုပ် | ဒါကြောင့်မို့ မြတ်စွာဘုရားက ကာလာမအမျိုးသားတွေကို “အေး၊ ဟုတ်တာပေါ့၊ မင်းတို့သံသယဖြစ်ဖို့ အင်မတန်ကောင်းတာပဲ၊ သံသယဖြစ်ထိုက်တဲ့နေရာမှာ သံသယဖြစ်တာပဲ” လို့ ဒီလိုပြောလိုက်ပြီး မြတ်စွာဘုရားက သူတို့စဉ်းစားဖို့ အချက်တွေကို ပြောပြတယ်။ |
26,872 | Uncategorized | ကာလာမသုတ် အနှစ်ချုပ် | အဲဒီတော့ ဘုရားက ပြောတဲ့အခါမှာ သံသယဖြစ်နေတဲ့လူတွေကို စဉ်းစားဖို့ အင်အားတစ်ခုကိုပေးတယ်။ |
26,873 | Uncategorized | ကာလာမသုတ် အနှစ်ချုပ် | သံသယဖြစ်နေတယ်ဆိုတဲ့လူက ရှေ့ကိုဆက်ပြီးမစဉ်းစားနိုင်ဘူး၊ စဉ်းစားရင် ပင်ပန်းတယ်၊ အဲဒါကို ဝိစိကိစ္ဆာလို့ခေါ်တယ်။ |
26,874 | Uncategorized | ကာလာမသုတ် အနှစ်ချုပ် | ဒါကြောင့်မို့ ဝိစိကိစ္ဆာဆိုတဲ့ စကားလုံးက “ဝိစိနန္တဿ ကိစ္ဆာ ဝိစိကိစ္ဆာ” ဝိစိနန္တဿ-စူးစမ်းလိုက်တာနဲ့၊ ကိစ္ဆာ-ပင်ပန်းသွားတယ်၊ ရှေ့မတိုးနိုင်ဘူး။ |
26,875 | Uncategorized | ကာလာမသုတ် အနှစ်ချုပ် | ကိုယ့်ဉာဏ်မမီလို့ရှိရင် တစ်စုံတစ်ခုကို စဉ်းစားရင် ခေါင်းရှုပ်လာတယ်၊ အဲဒါဟာ ဝိစိကိစ္ဆာပဲ၊ ဒါကြောင့်မို့ ဝိစိကိစ္ဆာရဲ့အဓိပ္ပာယ်ကို ဖွင့်ဆိုတဲ့အခါမှာ “ဝိစိနန္တဿ ကိစ္ဆာ ဝိစိကိစ္ဆာ” ဒီလိုဖွင့်တယ်။ |
26,876 | Uncategorized | ကာလာမသုတ် အနှစ်ချုပ် | စဉ်းစားလိုက်လေ ခေါင်းရှုပ်လေ စိတ်ပင်ပန်းလေဆိုတဲ့အချက်၊ အဲဒါကြောင့်မို့ မြတ်စွာဘုရားက သူတို့ရှုပ်ထွေးနေတဲ့အကြောင်းအရာတင်မကဘူး၊ လောကမှာ ရှုပ်ထွေးစရာ အကြောင်းတွေက အများကြီး၊ ဒါတင်မကဘူး လူဆိုတာ သူ့အကြိုက် ကိုယ့်အကြိုက် အမျိုးစုံရှိတယ်၊ အဲဒီအမျိုးစုံတွေကို ခြုံငုံသုံးသပ်ပြီးတော့ မြတ်စွာဘုရားက ဒီသုတ္တန်မှာ အချက်(၁၀)ချက်ကို ထ... |
26,877 | Uncategorized | ကာလာမသုတ် အနှစ်ချုပ် | “ဧထ တုမှေ ကာလာမာ” ဒီစကားက မင်းတို့ ဘာမှတွေဝေမနေကြနဲ့၊ လာကြ ငါပြောမယ်၊ ဒီအဓိပ္ပာယ်မျိုးကိုပြောတာ၊ “ဧထ တုမှေ ကာလာမာ” လာကြ မင်းတို့တွေဝေမနေနဲ့၊ ကိုယ့်ဟာကိုယ် စဉ်းစားကြရမယ်။ |
26,878 | Uncategorized | ကာလာမသုတ် အနှစ်ချုပ် | ကြည့် မြတ်စွာဘုရားထုတ်ပြတဲ့ အချက်တွေက ဘာတွေတုန်းဆို |
26,879 | Uncategorized | ကာလာမသုတ် အနှစ်ချုပ် | နံပါတ်(၁)က “မာ အနုဿဝေန” တစ်ယောက်ယောက်က မင်းတို့လာပြောတာ၊ အနုဿဝမှ အနုဆိုတာ တစ်ဆင့်၊ သဝဆိုတာကြားတာ သို့မဟုတ် တစ်ယောက်က လာပြီးပြောတဲ့စကားကို အနုဿဝလို့ခေါ်တယ်။ |
26,880 | Uncategorized | ကာလာမသုတ် အနှစ်ချုပ် | လောကမှာ တဆင့်စကားဆိုတာတွေနဲ့ လူတွေဟာ လက်ခံပြီး ယုံကြည်နေကြတာလေ၊ အရပ်ထဲမှာ ပိုဆိုးတာပေါ့။ |
26,881 | Uncategorized | ကာလာမသုတ် အနှစ်ချုပ် | “Gossip” ဆိုတာတွေလေ၊ ဟိုအိမ်ဒီအိမ် လည်ပြော၊ ဒီအိမ်ကဟိုအိမ်သွားပြော၊ ဟိုရပ်ကွက်က ဒီရပ်ကွက်သွားပြော၊ ဘာတဲ့ ညာတဲ့နဲ့ဆိုတာ၊ ဒါမျိုးတွေ အများကြီးရှိတာပေါ့။ |
26,882 | Uncategorized | ကာလာမသုတ် အနှစ်ချုပ် | အကြောင်းအရာတစ်ခုခုကို လာပြီးပြောတာ၊ အဲဒါကို “အနုဿဝ” လို့ခေါ်တယ်၊ တစ်နည်းအားဖြင့်ပြောမယ်ဆိုရင် ဂျာနယ်ထဲပါတာ၊ မဂ္ဂဇင်းထဲပါတာနဲ့ တစ်လောကတောင် ပါလာသေးတယ်။ |
26,883 | Uncategorized | ကာလာမသုတ် အနှစ်ချုပ် | သုံးပေရှိတဲ့ တောက်တဲ့ကြီးဆိုတာ၊ တောက်တဲ့သုံးပေရှိတာ မကြားဖူးဘူးနော်။ |
26,884 | Uncategorized | ကာလာမသုတ် အနှစ်ချုပ် | အဲဒီတော့ ဒါကြောင့်မို့ အနုဿဝကို အင်္ဂလိပ်လို ပြန်တဲ့အခါ report လို့ ပြန်တယ်။ |
26,885 | Uncategorized | ကာလာမသုတ် အနှစ်ချုပ် | တစ်စုံတစ်ယောက်ကနေ ကိုယ့်ကိုလာပြီး report လုပ်တယ်၊ သတင်းပေးတယ်။ |
26,886 | Uncategorized | ကာလာမသုတ် အနှစ်ချုပ် | အဲဒါနဲ့လည်း အမှန်လို့ မဆုံးဖြတ်နဲ့တဲ့။ |
26,887 | Uncategorized | ကာလာမသုတ် အနှစ်ချုပ် | မြတ်စွာဘုရားက report တွေကို အမှန်မယူနဲ့။ |
26,888 | Uncategorized | ကာလာမသုတ် အနှစ်ချုပ် | ဂျာနယ်ထဲပါတယ်၊ သတင်းစာထဲပါတယ်၊ ဟိုထဲပါတယ်၊ ဒီထဲပါတယ်၊ ဟိုလူကပြောသွားတယ်၊ ဒီလူကပြောသွားတယ်၊ အမှန်မယူနဲ့တဲ့၊ ဒီလိုဆိုလိုတယ်။ |
26,889 | Uncategorized | ကာလာမသုတ် အနှစ်ချုပ် | ဘာဖြစ်လို့တုန်းဆိုရင် မှန်တာလည်း ရှိချင်ရှိမယ်၊ မှားတာလည်းရှိချင်ရှိမယ်။ |
26,890 | Uncategorized | ကာလာမသုတ် အနှစ်ချုပ် | ကိုယ့်ဉာဏ်နဲ့ စဉ်းစားဦးလို့ ဒီလိုဆိုလိုတာ။ |
26,891 | Uncategorized | ကာလာမသုတ် အနှစ်ချုပ် | မြတ်စွာဘုရားဆိုလိုတာက အဲဒါပဲ။ |
26,892 | Uncategorized | ကာလာမသုတ် အနှစ်ချုပ် | ကွန်မြူနစ်တွေက ဒီအချက်တွေနဲ့ သူတို့က ဘာသာတရားတွေအကုန်လုံး ပစ်ပယ်ချင်တယ်။ |
26,893 | Uncategorized | ကာလာမသုတ် အနှစ်ချုပ် | ဒီစကားလုံးသုံးပြီးတော့ ဘာသာတရားတွေကို အကုန်ပုတ်ခတ်တာ၊ အဲဒါတော့မမှန်ဘူး။ |
26,894 | Uncategorized | ကာလာမသုတ် အနှစ်ချုပ် | မြတ်စွာဘုရားရဲ့ဆိုလိုရင်းအဓိပ္ပာယ်က ဘာတုန်းဆို သူများကလာပြီးreport လုပ်လို့ရှိရင် အဲဒါနဲ့တင် ရပ်မနေနဲ့၊ ကိုယ့်ဟာကိုယ် ဟုတ်တယ် မဟုတ်ဘူး၊ ဖြစ်နိုင်တယ် မဖြစ်နိုင်ဘူး ကိုယ်ပိုင်ဉာဏ်နဲ့ စဉ်းစားဦးလို့ပြောတာ၊ ဘယ်လောက်ကောင်းလဲ။ |
26,895 | Uncategorized | ကာလာမသုတ် အနှစ်ချုပ် | လောကလူတွေက လွယ်လွယ်နဲ့ ယုံတတ်တယ်လေ၊ အောက်ကအစီရင်ခံစာ တတ်လာတယ်ဆိုလို့ရှိရင် လက်ခံလိုက်တာပဲ၊ ဟုတ်လား မဟုတ်လားဆိုတာ စဉ်းစားရမယ်၊ အစီရင်ခံစာဆိုတာ အကုန်လုံးမှန်နိုင်ပါ့မလား၊ မမှန်နိုင်ဘူး။ |
26,896 | Uncategorized | ကာလာမသုတ် အနှစ်ချုပ် | ဒီ့ပြင်အစီရင်ခံစာ မပြောနဲ့ ကိုယ့်အိမ် ကိုယ့်မိသားစုထဲပဲကြည့်၊ သမီးကလာပြော၊ သားကလာပြော၊ ဟိုလူကလာပြော ဒီလူကလာပြောနဲ့ အမှန်ချည်းအောက်မေ့မနေနဲ့။ |
26,897 | Uncategorized | ကာလာမသုတ် အနှစ်ချုပ် | အမေ မသိစေနဲ့၊ အဖေမသိစေနဲ့တဲ့၊ အဟုတ်မှတ်နေကြတာ၊ အဲဒါကြောင့်မို့လို့ report လေးနဲ့တင် ကျေနပ်မနေနဲ့၊ မြတ်စွာဘုရားဆိုလိုတာက “အနုဿဝ” လို့ဆိုတဲ့ တစ်ဆင့်ကြားစကားလေးနဲ့တင် မှန်တယ်လို့ မဆုံးဖြတ်နဲ့ဦး၊ မှန်တာလည်းရှိနိုင်တယ် မှားတာလည်းရှိနိုင်တယ်၊ မသေချာဘူးလို့ပြောတာ။ |
26,898 | Uncategorized | ကာလာမသုတ် အနှစ်ချုပ် | စဉ်းစားကြည့်ပေါ့၊ ဒါအမှန်ပဲလေ၊ အဲဒါကိုဆိုလိုတာ။ |
26,899 | Uncategorized | ကာလာမသုတ် အနှစ်ချုပ် | နောက်တစ်ခုကတော့ (၂) “မာ ပရမ္ပရာယ” ပရမ္ပရဆိုတာ ရှေးဘိုးဘွားဘီဘင် လက်ထက်ကတည်းက လုပ်လာတဲ့အလုပ်တစ်ခု၊ Tradition လို့ခေါ်တယ်။ |
26,900 | Uncategorized | ကာလာမသုတ် အနှစ်ချုပ် | မျိုးရိုးအစဉ်အဆက်က လက်ခံလာကြတာ၊ အဲဒါဟာလည်း “ဒါက တို့ဘိုးဘွားလက်ထက်ကတည်းကပဲ၊ တို့ရဲ့ဓလေ့ထုံးစံပဲ” ဆိုပြီးတော့ လုပ်နေကြတာ၊ အဲဒါကိုလည်းပဲ မြတ်စွာဘုရားက ဒါနဲ့ အမှန်တရားကို ဆုံးဖြတ်လို့မရဘူးတဲ့။ |
Subsets and Splits
No community queries yet
The top public SQL queries from the community will appear here once available.